6.  โครงการในอนาคต

  แนวคิดการผสมผสานของโรงแรมในลากูน่า ภูเก็ต ได้พิสูจน์แล้วว่า
  เป็นรูปแบบการผสมผสานที่ลงตัว ตั้งแต่เริ่มเปิดดำเนินการเมื่อทศวรรษที่ผ่านมา
  รวมทั้งการพัฒนาอย่างมีพลวัตของรีสอร์ทตลอด 12 ปีที่ผ่านมา ทำให้ ลากูน่า
  ภูเก็ตเป็นรีสอร์ทที่ประสบความสำเร็จในปัจจุบัน

  อย่างไรก็ตาม บริษัทฯ ยังคงมองเห็นโอกาสในการเพิ่มประสิทธิภาพในการทำกำไร
  และขยายสิ่งอำนวยความสะดวกต่าง ๆ เพิ่มขึ้น
  โดยเฉพาะความต้องการห้องพักในจังหวัดภูเก็ตที่ยังคงเพิ่มขึ้นอย่างต่อเนื่อง แต่ในทางกลับกัน
  จำนวนห้องพักที่มีให้บริการ กลับขยายตัวช้ากว่าความต้องการที่เพิ่มขึ้น

  ลากูน่า ภูเก็ต ยังคงประสบความสำเร็จในตลาดท่องเที่ยวของจังหวัดภูเก็ต
  และเป็นผู้ให้บริการห้องพักระดับบนในจังหวัดภูเก็ต สำหรับโรงแรม คู่แข่งในระดับสี่
  และห้าดาวของลากูน่า ภูเก็ต คงจะมีเพียงกลุ่มโรงแรมเมอริเดียน (ซึ่งได้แก่ เลอ เมอริเดียน
  และ เลอ เมอริเดียน ยอช์ท คลับ) โรงแรมอมันปุรี โรงแรมโนโวเทล ป่าตอง และ Chedi
  นอกจากนี้ โรงแรมเจ ดับบลิว แมริออท บนหาดไม้ขาว ได้เปิดดำเนินการแล้วเมื่อปลายปี 2544
  และจะกลายเป็นคู่แข่งทางการค้าของลากูน่า ภูเก็ต อย่างแน่นอน

  การขยายตัวในอนาคต

  ความสามารถในการเพิ่มจำนวนห้องพักภายในลากูน่า ภูเก็ต
  โดยไม่จำเป็นต้องเสียค่าใช้จ่ายเพิ่มเติม ในส่วนของการก่อสร้างสาธารณูปโภค
  เป็นรูปแบบโครงการของลากูน่า ภูเก็ตที่คิดไว้ ในอันดับแรกนั้น จะเริ่มต้นที่โรงแรมบันยัน ทรี
  ภูเก็ต โดยจะสามารถสร้างห้องพักเพิ่มเติมได้จากปัจจุบันที่มีอยู่
  การก่อสร้างห้องพักแบบวิลล่าเพิ่มเติมจำนวน 14 หลัง จะอยู่ในพื้นที่ที่เรียกว่า “City Marker”
  ซึ่งเสร็จสมบรูณ์แล้ว (เนื่องจาก พื้นที่ดังกล่าวเคยเป็นสถานที่ตั้งอนุสาวรีย์เก่า)
  ห้องพักแบบวิลล่าจำนวน 14 หลังนี้ เป็นการออกแบบอย่างหรูหรามีระดับ
  และคาดว่าอัตราค่าห้องพักโดยเฉลี่ย จะสูงกว่าอัตราที่กำลังใช้อยู่อย่างแน่นอน
  โดยหนึ่งในจำนวนห้องพัก 14 หลังนี้ จะถูกออกแบบเป็นพิเศษสำหรับเป็น ห้องพักระดับ
  “Presidential Suite” ในรีสอร์ท

  ในขณะนี้ บริษัทฯ ได้เสร็จสิ้นการเจรจาซื้อหุ้นส่วนที่เหลืออยู่ร้อยละ 70 ของบริษัท ลากูน่า
  ดิเวลลอปเมนท์ จำกัด (บริษัทฯ ลงทุนในบริษัท ลากูน่า ดิเวลลอปเมนท์ จำกัด
  อยู่แล้วในอัตราร้อยละ 30) ซึ่งจะทำให้ลากูน่า ภูเก็ต มีที่ดินเพิ่มขึ้นอีก 1,146 ไร่

  การพัฒนาอสังหาริมทรัพย์เพื่อขาย

  ความโดดเด่นอีกประการหนึ่งของลากูน่า ภูเก็ต คือ การที่บริษัทฯ
  ยังคงดึงดูดความสนใจของนักลงทุนให้ซื้อห้องพักที่มีไว้เพื่อขายในรีสอร์ทได้ ถึงแม้ว่า
  กิจกรรมในส่วนนี้ได้เปลี่ยนแปลงไปแล้ว เนื่องจาก สภาพเศรษฐกิจที่ไม่แน่นอน แต่บริษัทฯ
  ยังคงเป็นที่สนใจของนักลงทุน โดยที่ห้องพักที่มีไว้เพื่อขายของโรงแรมเชอราตันขายได้หมด
  และบริษัทฯ ได้วางแผนที่จะเพิ่มห้องพักแบบ Duplex ขึ้น พร้อมกับห้องพักทาวน์เฮ้าส์
  ซึ่งจะเริ่มการก่อสร้างในช่วงต้นปี 2545 โดยบริษัทฯ คาดว่า จะคงสำนักงาน Property
  Sales เพื่อรองรับตลาดในส่วนนี้

  สำหรับที่ดินในโครงการ ลากูน่า โฮม ซึ่งอยู่รอบ ๆ สนามกอล์ฟนั้น ในขณะนี้ บริษัทฯ
  ได้พัฒนาบ้านพัก 2 รูปแบบ เพื่อแนะนำบ้านพักแบบวิลล่าในสนามกอล์ฟใหม่
  ซึ่งเป็นแบบบ้านพร้อมที่ดิน บริษัทฯ ยังได้วางแผนที่จะพัฒนารูปแบบบ้านอย่างนี้มากขึ้นรวมทั้ง
  เพิ่มสิ่งอำนวยความสะดวกในโครงการ เพื่อทำให้โครงการเป็นที่ต้องการมากขึ้น

  อลามันดา เวเคชั่น คลับ

  เพื่อตอบสนองต่อการเปลี่ยนแปลงในตลาดการขายอสังหาริมทรัพย์ บริษัทฯ
  ได้เปิดตัวการเป็นสมาชิกของการพักผ่อนในรูปแบบของ Time Sharing ในปี 2541
  โดยมีแนวคิดให้ผู้เข้าร่วมเป็นสมาชิกมีสิทธิ์ในการพักผ่อนประจำปีในโรงแรมของลากูน่า ภูเก็ต
  ถึงแม้ว่า บริษัทฯ ตระหนักถึงความยากลำบากในการทำตลาดประเภทนี้
  แต่ด้วยมาตรฐานการบริการที่ดีเยี่ยม และรูปแบบอันเป็นเอกลักษณ์โดดเด่นของลากูน่า ภูเก็ต
  อลามันดา เวเคชั่น คลับ จึงได้รับการตอบรับจากลูกค้าอย่างกว้างขวาง
  และอาจเป็นแหล่งรายได้ที่สำคัญของรีสอร์ทต่อไปในอนาคต ถึงแม้จะเป็นธุรกิจที่มีการเติบโตช้า
  เมื่อเปรียบเทียบกับอุตสาหกรรมด้าน Time Sharing โดยทั่ว ๆ ไป บริษัทฯ คาดว่า
  จะยังเป็นธุรกิจที่สามารถทำกำไรได้ เนื่องจาก ไม่ได้กดดันลูกค้าจากรูปแบบการขายเดิม ๆ
  และเป็นการเตรียมสินค้าให้พร้อมสำหรับจับกลุ่มลูกค้าเฉพาะกลุ่มมากขึ้น

  บริษัทฯ ได้เปิดสำนักงานขายแห่งแรกในกรุงเทพมหานคร ในช่วงกลางปี 2543
  และมีผลดำเนินงานที่ดี บริษัท ฯ ยังวางแผนที่จะขยายสำนักงานขายเพิ่มเติมไปสู่ บินทาน
  ประเทศอินโดนีเซีย รวมทั้งการเพิ่มการให้บริการ และในอังสนา บินทาน
  การเติบโตที่มีศักยภาพของธุรกิจนี้
  จะเพิ่มความสามารถในการทำกำไรให้แก่บริษัทได้ต่อไปในอนาคต

  บริษัท ลากูน่า เซอร์วิส จำกัด

  บริษัท ลากูน่า เซอร์วิส จำกัด ถือว่าเป็นศูนย์กลางการให้บริการสำหรับโรงแรมต่าง ๆ
  ในลากูน่า ภูเก็ต โดยให้บริการต่าง ๆ เช่น บริการรับส่งระหว่างโรงแรม การซักรีด
  การจัดสวน การบำรุงรักษาพื้นที่ส่วนกลาง การทำความสะอาดชายหาด การดูแลรักษาลากูน
  บริการน้ำประปา
  รวมทั้งการจัดทีมงานที่พร้อมให้ความช่วยเหลือเร่งด่วนสำหรับลูกค้าที่มาพักในโรงแรม บริษัท
  ลากูน่า เซอร์วิส จำกัด มีคณะผู้บริหาร ซึ่งประกอบด้วยผู้จัดการทั่วไปของแต่ละโรงแรม ขณะนี้
  บริษัทฯ ได้ปรับปรุงบริการรถรับส่งระหว่างโรงแรม การซักรีด และเพิ่มศูนย์ฝึกอบรมคอมพิวเตอร์
  ซึ่งเป็นศูนย์ที่ให้ความรู้เกี่ยวกับคอมพิวเตอร์สำหรับพนักงานโรงแรมในปี 2544 ทั้งนี้ บริษัทฯ
  ยังไม่มีแผนงานใด ๆ สำหรับโครงการในอนาคต ณ ขณะนี้

  แผนการตลาดของลากูน่า ภูเก็ต

  นอกเหนือจาก แผนการตลาดของแต่ละโรงแรม ซึ่งถือว่าเป็นค่าใช้จ่ายหลักในการโฆษณา
  และส่งเสริมการขาย ยังมีกองทุนส่วนกลางที่เรียกเก็บในอัตราร้อยละ 1
  จากรายได้จากค่าห้องพักของแต่ละโรงแรม สำหรับใช้เป็นค่าใช้จ่ายด้านการตลาด ซึ่งรวมถึง
  การโฆษณาประชาสัมพันธ์ และกิจกรรมที่เกี่ยวกับการขายโดยตรง

  บริษัทฯ ได้เปิดตัวโครงการ ที่เรียกว่า “Laguna Plus”
  โดยนำเสนอให้แก่ตัวแทนการท่องเที่ยวที่ได้รับการคัดเลือก ซึ่งได้รับการตอบรับเป็นอย่างดี
  และคาดว่า จะเป็นโครงการหลักของลากูน่า ภูเก็ต
  ซึ่งเป็นความร่วมมือของแต่ละโรงแรมในการขายห้องพัก

  ลากูน่า ทัวร์

  ลากูน่า ทัวร์ เป็นธุรกิจซึ่งดูแลการท่องเที่ยว
  โดยเป็นบริษัทจัดหาโปรแกรมท่องเที่ยวให้กับลูกค้าของลากูน่า ภูเก็ตที่ต้องการร่วมกิจกรรมต่าง ๆ
  ที่มีอยู่บนเกาะภูเก็ต นอกจากรายได้ที่ได้รับเป็นค่านายหน้า แล้ว บริษัทฯ
  ยังสามารถควบคุมรายการท่องเที่ยวต่าง ๆ ให้มีคุณภาพได้อีกด้วย

  หน่วยธุรกิจอื่น ๆ

  หน่วยธุรกิจอื่น ๆ ที่ลากูน่า ภูเก็ต ได้มีการพัฒนาไปในทิศทางเดียวกันกับอัตราการเข้าพักที่เพิ่มขึ้น
  เช่น คาแนล วิลเลจ ร้านค้าในคาแนล วิลเลจ ได้ถูกจับจองเต็มหมด และบริษัทฯ
  กำลังศึกษาที่จะแยกสำนักงานของอลามันดา เวเคชั่น คลับ ออกไป ซึ่งปัจจุบันใช้พื้นที่ถึง 8
  ร้านค้า เพื่อทำให้มีพื้นที่ว่างสำหรับการให้เช่าเพิ่มมากขึ้น

  เควส์ ลากูน่า ภูเก็ต แอดเวนเจอร์

  เควส์ ลากูน่า ภูเก็ต แอดเวนเจอร์
  ยังคงให้บริการเน้นหนักไปในกลุ่มลูกค้าที่มาจัดประชุมในลากูน่า ภูเก็ต
  และเพิ่มกิจกรรมที่ให้ความสนุกสนานเพลิดเพลินสำหรับลูกค้าอย่างต่อเนื่อง

  สนามกอล์ฟ บันยัน ทรี

  สนามกอล์ฟ บันยัน ทรี เป็นอีกบริการหนึ่งที่สำคัญของลากูน่า ภูเก็ต ซึ่งบริษัทฯ
  ได้ปรับปรุงพื้นสนามในสนามกอล์ฟตามแผนงาน 2 ปี เสร็จสิ้นแล้ว

  บันยัน ทรี แกลเลอรี่

  บันยัน ทรี แกลเลอรี่ เป็นร้านค้าเพื่อการจับจ่ายใช้สอยสำหรับลูกค้าของโรงแรม
  โดยมีสินค้าพร้อมตราผลิตภัณฑ์ของบันยัน ทรี วางจำหน่ายทั่วทั้งรีสอร์ท

  โอกาสการลงทุนอื่น ๆ

  เมื่อต้นเดือนมกราคม 2545 บริษัทฯ ได้เข้าซื้อหุ้นส่วนที่เหลือในอัตราร้อยละ 49 ของบริษัท
  ลากูน่า บันยัน ทรี จำกัด จาก บริษัท บันยัน ทรี โฮลดิ้งส์ จำกัด
  เพื่อที่จะเพิ่มส่วนของผู้ถือหุ้นในโรงแรมบันยัน ทรี ภูเก็ต ฝ่ายบริหารของบริษัทฯ
  ได้ลงทุนซื้อหุ้นดังกล่าว เพื่อเป็นการเพิ่มผลประโยชน์ให้แก่ผู้ถือหุ้นต่อไปในอนาคต และฝ่ายบริหาร
  จะพิจารณาการลงทุนใด ๆ ที่จะเพิ่มความสามารถในการทำกำไร
  และเพิ่มสินทรัพย์สุทธิให้แก่กลุ่มบริษัท

  งบกระแสเงินสดของบริษัท ลากูน่า รีสอร์ท แอนด์ โฮเท็ล จำกัด (มหาชน)

  จากผลการดำเนินงานที่ยอดเยี่ยมของทั้งส่วนโรงแรม
  และการดำเนินงานของฝ่ายพัฒนาอสังหาริมทรัพย์เพื่อขาย ในระยะ 1-2 ปีที่ผ่านมา ทำให้
  บริษัทฯ มีกระแสเงินสดจากการดำเนินงานจำนวนมาก และโดยที่ส่วนต่างอัตราดอกเบี้ยเงินฝาก
  และเงินกู้มีอยู่สูง จึงทำให้บริษัท ฯ ใช้เงินสดส่วนใหญ่ดังกล่าวในการชำระหนี้ ณ สิ้นปี 2544
  จำนวนเงินกู้ของบริษัท ฯ จึงอยู่ในระดับต่ำ และมีงบการเงินที่มั่นคง
  และจากฐานะทางการเงินที่แข็งแกร่งเช่นนี้ ทำให้บริษัทฯ
  สามารถได้รับเงินกู้กู้เพื่อใช้ประโยชน์ในการพัฒนาโครงการใดๆ ได้ง่ายขึ้น
  และสามารถสร้างผลตอบแทนให้แก่ผู้ถือหุ้นได้อย่างต่อเนื่อง